Af Mathias Hau Nørgaard
Jake Gyllenhaal spiller hovedrollen i den nye gyser Velvet Buzzsaw fra Netflix. Den får premiere den 1. februar på det amerikanske Netflix og forhåbentligt snart på det danske. Derudover er der masser af gyserfilm, du godt kan begynde at glæde dig til i 2019.
I filmen har han rollen som kunstkritiker, der opdager, at en ny samling af kunst er blevet levende. Måske er du typen, der godt kunne tænke dig en samtale med et maleri, men det er altså ikke dét, malerierne vil: De vil have blod.
Malerier myrder museumsgæster
Velvet Buzzsaw er skrevet og instrueret af Dan Gilroy, der også skrev og instruerede Nightcrawler i 2014. I Nightcrawler spillede Jake Gyllenhaal også hovedrollen og gav den hele armen som creepy, psykopatisk tv-fotograf med speciale i billeder af dødsulykker. Han er også i sigte som hovedrolle i en genindspilning af en succesfuld dansk thriller, som ligger lunt i svinget til en Oscar-nominering.
Som ligene i Velvet Buzzsaw dukker op, tror museumsgæsterne bare, at de er en del af kunstudstillingen. Museets rædselsslagne ansatte ved bedre, men da udstillingen opnår massiv popularitet, er der pludselig også penge og prestige på spil.
Bedste binge-undskyldning nogensinde: Sådan booster gyserfilm din sundhed
Det ser skræmmende ud.